Az igazi tudás
Te mindent tudsz; én keresem, 
hogy szántsak-e, vagy vessek-e. 
Földem a gaztól fekete 
s könnyem hull rá keservesen.

Te mindent tudsz; én itt ülök 
vak szemmel nézve, hol az út, 
várom a táruló kapút 
s a függönyt, a fölgördülőt.

Te mindent tudsz; s nem látok itt,
de mégse céltalan talán	
az életem s egy jobb hazán
lelkünk majd csak találkozik.
Versek
en:The True Knowledge